मुख्य डाकघर का स्वर्ण जयंती समारोह आज
अलवर | शहरके मुख्य डाकघर भवन का स्वर्ण जयंती समारोह बुधवार को आयोजित होगा। इस डाकघर भवन का निर्माण 1965 में हुआ था। मुख्य डाकघर भवन में आयोजित कार्यक्रम में मुख्य अतिथि आयकर विभाग के प्रिंसिपल कमिश्नर एसके दास इस भवन पर विशेष आवरण जारी करेंगे। विशेष अतिथि डाक निदेशक (डाक सेवाएं मुख्यालय जयपुर) दुष्यंत मुदगल होंगे। प्रवर अधीक्षक ने बताया कि इस दौरान सांस्कृतिक कार्यक्रम भी होंगे। डाक सप्ताह में आयोजित पत्र लेखन प्रतियोगिता के विजेता बच्चों को पुरस्कार वितरित किए जाएंगे। वहीं, डाकघर भवन में कार्य करने वाले विभाग के वरिष्ठ उत्कृष्ट काम करने वाले कर्मियों का सम्मान किया जाएगा।
hin_Deva hin_Deva